Belabietako Estazio Megalitikoa

Belabietako Estazio Megalitikoa Gipuzkoan dagoen megalitoen gune bat da. Aztarna megalitiko asko ikus daiteke Estazio honetan. Guztira bederatzi dira ezagutzen direnak. Bat izan ezik, beste guztiak mendi gailurretan kokatzen dira, mendiaren hareharrizko guneetan, bestetik.

Historiaurreko monumentuak 
Periodo orokorra: Brontze Aroa, Kalkolitoa / Eneolitoa, Burdin Aroa, Neolitoa, K.a. 3000 eta 900 urte artekoak. Inguru honetan sukarriz egindako tresna asko agertzen dira eta horrek inguru honek izan zuen aktibitatea adierazten du. Gaur egun ere artzaintza trasumantearen presentzia handia da.

Kokapen geografikoa 
Berastegi Tolosarekin elkartzen duen katean sortzen da, hain zuzen ere, Ipuliñotik Uzturreraino doan eta San Lorenzo, Urdelar eta Belabietatik igarotzen den katean. Katearen ia puntu batek ere ez du lortzen 900 metrotako altuera. Monumentuak udalerri hauetan kokatzen dira:Berastegi, Elduain eta Villabona .

Sailkatutako monumentuak 
Estazio honetan ondorengo monumentu megalitikoak aurkitu dira:

Trikuharriak 
Guztira sei:
 Basaburu
 Belabieta Txiki
 Loa
 Oindolar I
 Oindolar II
 Oindolar III

Tumuluak 
Guztira hiru:
 Itxupeaka
 Loa I
 Moa

Egoera legala 
Estazio Megalitikoa Monumentu Multzoa eta Kultura Ondasuna deklaratu zuen Eusko Jaurlaritzak 2003an. Bertan bederatzi monumentu aipatzen dira.

Erreferentziak

Kanpo estekak 
 Babesteko Dekretua, EHAA - 2003ko uztailak 8, 133.zenbakia.
 Eusko Jaurlaritza Kultura Ondarea webgunea.

Berastegiko eraikinak
Elduaingo eraikinak
Villabonako eraikinak
Euskal Herriko monumentu megalitikoak
Gipuzkoako Kultura Ondasunak
Gipuzkoako monumentuen multzoak